section_heading: Radnja
paragraph_text: Tony razgovara s dr. Melfi o svojoj ekipi i njihovoj percepciji njega. "Ljudi pogrešno protumače, misle da si slab ako vide priliku", požali se Tony. Melfi predloži da se ponaša kao i do tada, ali da napravi nešto što će ostalima dati do znanja da je još uvijek odlučni lider. Tony stiže u mesnicu gdje ugleda kako se njegova ekipa sunča i igra košarku. Tony okupi ekipu, očigledno kako bi odmjerio tko je fizički najimpresvniji. Odabire svoga mladog, mišićavog tjelohranitelja, Perryja. Tony ga pokuša isprovocirati, ali ovaj ne uzvraća, znajući točno što će se dogoditi ako prebije Tonyja. Dok njegova ekipa pažljivo prati što se događa, Tony iznenada udari svoga tjelohranitelja, započevši jednostranu tuču koja završava s Perryjem koji krvari na podu i Tonyjem koji je prošao naizgled neozlijeđeno.